CELEX: 32020R2206
Language: sl
Date: 2020-12-22 00:00:00
Title: Izvedbena uredba Komisije (EU) 2020/2206 z dne 22. decembra 2020 o spremembi Priloge I k Uredbi (ES) št. 119/2009 glede vnosa za Združeno kraljestvo na seznamu tretjih držav ali njihovih delov, iz katerih je dovoljen vnos pošiljk mesa divjih leporidov, nekaterih divjih kopenskih sesalcev in gojenih kuncev v Unijo (Besedilo velja za EGP)

28.12.2020   
               
               
                  SL
               
               
                  Uradni list Evropske unije
               
               
                  L 438/15
               
            
         IZVEDBENA UREDBA KOMISIJE (EU) 2020/2206
         z dne 22. decembra 2020
         o spremembi Priloge I k Uredbi (ES) št. 119/2009 glede vnosa za Združeno kraljestvo na seznamu tretjih držav ali njihovih delov, iz katerih je dovoljen vnos pošiljk mesa divjih leporidov, nekaterih divjih kopenskih sesalcev in gojenih kuncev v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka točke 1 in točke 4 člena 8 ter uvodnega stavka in točke (c) člena 9(4) Direktive,
         ob upoštevanju naslednjega:
         
                     (1)
                  
                  
                     Uredba Komisije (ES) št. 119/2009 (2) določa pogoje v zvezi z javnim zdravjem in zdravjem živali ter zahteve za izdajanje spričeval za vnos pošiljk nekaterih vrst mesa divjih leporidov, divjih kopenskih sesalcev in gojenih kuncev v Unijo. Konkretno, v delu 1 Priloge I k Uredbi (ES) št. 119/2009 so navedene tretje države in njihovi deli, iz katerih je dovoljen vnos takih pošiljk v Unijo.
                  
               
                     (2)
                  
                  
                     Združeno kraljestvo je zagotovilo potrebna jamstva, zahtevana v Uredbi (ES) št. 119/2009, da bi se Združeno kraljestvo uvrstilo na seznam v delu 1 Priloge I k navedeni uredbi po koncu prehodnega obdobja iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo vključiti v del 1 Priloge I k Uredbi (ES) št. 119/2009.
                  
               
                     (3)
                  
                  
                     Prilogo I k Uredbi (ES) št. 119/2009 je treba zato ustrezno spremeniti.
                  
               
                     (4)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta uredba morala uporabljati od 1. januarja 2021.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Del 1 Priloge I k Uredbi (ES) št. 119/2009 se spremeni v skladu s Prilogo k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 18, 23.1.2003, str. 11.
         
            (2)  Uredba Komisije (ES) št. 119/2009 z dne 9. februarja 2009 o seznamu tretjih držav ali njihovih delov za uvoz mesa divjih leporidov, nekaterih divjih kopenskih sesalcev in gojenih kuncev v Skupnost ali njegov tranzit skozi Skupnost ter zahtevah za izdajanje veterinarskih spričeval (UL L 39, 10.2.2009, str. 12).
      
      
         
            PRILOGA
            Del 1 Priloge I k Uredbi (ES) št. 119/2009 se spremeni:
            
                        (1)
                     
                     
                        za vnosom za Rusijo se vstavi naslednji vnos za Združeno kraljestvo:
                        
                                    „Združeno kraljestvo(*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    “
                                 
                              
                  
                        (2)
                     
                     
                        na koncu seznama tretjih držav in njihovih delov ter dodatnih jamstev se v zvezi z vnosom za Združeno kraljestvo doda naslednja opomba:
                        
                                    „(*)
                                 
                                 
                                    V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na Združeno kraljestvo ne vključujejo Severne Irske.“